text: Hvid sauce til høns, kalve- og lammekød.
  ½ pot fløde koges ganske sagte med lidt stødt peber helst hvidt, og skallen af en lille halv citron; når det har kogt lidt, sættes en jævning på af 4 à 6 lod (12 à 18 O.) smør (eftersom fløden er tyk), der er rørt med en spiseskee mel; det røres stadigt, til det er blevet tykt, og fortyndes da med bouillon, indtil saucen har erholdt en passende tykkelse. Når den hældes op, trykkes saften af en halv citron deri. Der kan bruges god mælk i stedet for fløde, men da tages mere smør. I stedet for citronskal og saft kan der koges så megen kraftig sky eller god soya i saucen, at den får en rødlig farve. Til 8 à 9 personer.